Районна избирателна комисия Монтана

РЕШЕНИЕ
№ 121 - ЕП
Монтана, 21.05.2019

ОТНОСНО: Схема за транспортиране, движение, получаване и съхранение на изборните книжа в деня на изборите до момента на предаването им на комисиите по чл. 287, ал. 7 при общините в района на 12 МИР - Монтана в изборите на Европейския парламент от Република България на 26 май 2019 г.

Постъпило е в РИК 12 – Монтана искане от Областна администрация /ОА/ и ОД на МВР за съгласуване на транспортна схема с процедури по прием на СИК от МИР 12 в нощта на изборите, до предаване на изборните книжата на комисиите по чл. 287, ал.7.

На 21.05.2019г., в точка разни на заседание на РИК, бяха систематизирани действия и процедури за прием и контрол при приемане и отчитане на вота на избирателите, при спазване изискванията на ИК. Предложен бе план за действие, който бе приет след съгласуване с ОА и ОД на МВР Монтана.

На основания чл.72, ал.1, т. 1 и т.2, и следващите от ИК, РАЙОННА ИЗБИРАТЕЛНА КОМИСИЯ– Монтана.

**Р Е Ш И:**

**Задължения на общините**:

1. Oрганизират транспортирането на СИК от помещението в което е работила съответната СИК до Театър „Драгомир Асенов” гр. Монтана и обратно.
2. Oсигуряват придружител на всяко транспортно средство с повече от една СИК, като придружителя отговаря солидарно с членовете на СИК за изборните книжа на секциите в транспортното средство. /за тази цел кмета на общината издава заповед/.
3. Придружителите на транспортните средства се грижат тези средства да следват автомобила на МВР, като по този начин ще се избегне объркване на маршрута за придвижване.
4. Придружителят на транспортното средство се задължава да обяви времето на тръгване в момента на потегляне, за да се осигури маршрута за приемане на СИК в гр. Монтана. Забранява се да се обявява „тръгване” преди факта на потеглянето. Тези превозни средства, за които бъде съобщено, че тръгват, но реално не тръгнат, ще бъдат приети последни.
5. Раздаването на номера за приемане от РИК ще се извършва в самото транспортно средство, след пристигането му пред театър „Драгомир Асенов” – входа от към ПМГ /север/, след предаване на списък на секциите от придружителя. Номера без присъствие на членовете на СИК няма да бъдат раздавани.
6. За община Монтана важи същата схема за приемане, входа на театър „Драгомир Асенов” от към ПМГ /север/. Колите със СИК от Монтана ще изчакват по реда на пристигане на транспортните средства, без значение от коя община са пристигналите транспортни средства.
7. Организират звено за получаване на текуща информация от СИК и предаването и в обобщен вид на Областна Администрация /ОА/.

**Задължения на Областна администрация**:

1. Осигурява в театър „Драгомир Асенов” – голяма зала, фоайе първи етаж и фоайе втори етаж на театъра. Осигурява и отопление при нужда.
2. Осигурява двама служители в театъра, в помощ на представителите на РИК – Монтана.
3. Осигурява зала 1 в ОА за разполагане на ИЦ за изборите, коридорите на втори етаж за приемане на СИК и обработка на документацията, фоайето на първи етаж за буферна зона за изчакване на СИК.
4. Осигурява осем маси с по два стола, разположени в коридора на втори етаж. Десет броя кашони с размера на пликовете за списъците /А3/ или по-големи.
5. Осигурява медицинско присъствие в нощта на изборите.
6. Осигурява звено за обобщаване на информацията от Общините и след обобщение да се предава на РИК.

 **Задължения на МВР**:

1. Осигуряват придружаването на транспортните средства до приемането на СИК в театър „Драгомир Асенов” при строго спазване на предвидените маршрути за придвижване.
2. Осигуряват входовете на театъра, придвижването на СИК от театъра до ОА и обратно в транспортните средства /за секциите от другите общини/.
3. Осигуряват връзка между член на РИК в ОА и член на РИК в театъра за довеждане на СИК.
4. Осигуряват паркинг „Алеко Константинов” за паркиране на транспортните средства от другите общини.
5. Осигуряват паркинга на театъра за безпроблемно преминаване на транспортните средства, извозващи СИК.

 Неразделна част от това решение е одобрен и заверен от Областна Администрация Монтана, Областна дирекция на МВР и РИК – Монтана план за действия в нощта на изборите на 26.05.2019г.

 Решението не подлежи на оспорване.

**Председател:**

**/Валери Димитров/**

**Секретар:**

**/Галина Младенова/**

Обявено на:……………………. 1. 2.

Свалено на:……………………. 1. 2.